27.11.2014 Jurnalul Oficial al Uniunii Europene L 341/3 REGULAMENTUL DELEGAT (UE) NR. 1263/2014 AL COMISIEI din 26 noiembrie 2014 de stabilire a unui ajutor cu caracter temporar şi excepțional pentru producătorii de lapte din Estonia, Letonia și Lituania COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului ('), în special articolul 219 alineatul (1) coro- borat cu articolul 228, întrucât: (1) La data de 7 august 2014, guvernul rus a introdus o interdicție asupra importurilor din Uniune către Rusia de anumite produse, inclusiv produsele lactate. Interdicţia a afectat în mod special sectorul laptelui și pe cel al produ- selor lactate din Estonia, Letonia şi Lituania, care sunt deosebit de dependente de exporturile către Rusia. În 2013, aceste trei state membre au exportat către Rusia peste 15 % din producția lor de lapte, exporturile reprezentând peste 60 % din totalul exporturilor de produse lactate către țări terțe. (2) Preţurile laptelui la producător au scăzut brusc în Estonia, Letonia şi Lituania în august și septembrie, în timp ce media Uniunii a rămas relativ stabilă. În comparație cu anul trecut, preţurile laptelui la producător în luna septem- brie au fost cu 26 %-27 % mai scăzute în Estonia și Letonia şi cu 33 % mai scăzute în Lituania, în timp ce media Uniunii este doar cu aproximativ 5 % mai scăzută. Preţurile laptelui în cele trei țări baltice membre ale UE sunt cele mai apropiate de nivelurile de intervenție în Uniune. (3) Scăderea prețurilor laptelui la producător până la niveluri nesustenabile pune în pericol sectorul producției de lactate în cele trei state membre baltice, care, în 2014, erau în curs de construire a unei poziții de piață durabile. În plus, produsele lactate fabricate în statele membre baltice erau în mare parte dependente de necesitățile și gusturile pieței ruse. Este nevoie de timp pentru ca sectorul să găsească noi debuşeuri comerciale sau să-și adap- teze producția la produse noi care ar putea satisface cererea. (4) Sectorul laptelui şi al produselor lactate în cele trei țări baltice membre ale UE este în mare parte orientat către alte produse decât untul şi laptele praf degresat şi, prin urmare, aceste produse nu sunt reglementate de inter- venția publică şi de ajutorul pentru depozitarea privată. (5)  Prin urmare, în vederea abordării în mod eficient şi eficace a perturbărilor actuale ale pieței cauzate de o scădere semnificativă a preţului, este oportun să se acorde ajutor pentru cele trei state membre baltice sub forma unui pachet financiar unic destinat sprijinirii producătorilor de lapte care sunt afectați de interdicția la import impusă de Rusia și care se confruntă, prin urmare, cu probleme de lichidități. (6)  Pachetul financiar pentru fiecare stat membru trebuie să se calculeze pe baza producției de lapte din perioada 2013-2014 din cadrul cotelor naționale. Pentru a asigura direcționarea sprijinului către producătorii afectați de interdicție, ținând seama în același timp de resursele bugetare limitate, statele membre în cauză trebuie să distri- buie sumele naţionale pe baza unor criterii obiective şi într-un mod nediscriminatoriu, astfel încât să se evite distorsionarea pieței şi denaturarea concurenței. (7)  Având în vedere că pachetul financiar alocat fiecărui stat membru în cauză va compensa doar o parte limitată din pierderile reale suferite de producători, statelor membre în cauză ar trebui să li se permită să ofere sprijin supli- mentar producătorilor de lapte, în aceleaşi condiții de obiectivitate, non-discriminare şi evitarea denaturării concu- renței. () JOL347,20.12.2013,p. 671.